95/328/EY: Komission päätös, tehty 25 päivänä heinäkuuta 1995, kolmansista maista lähtöisin olevien kalastustuotteiden, joista ei vielä määrätä erityisellä päätöksellä, terveystodistusten käyttöön ottamisesta (ETA:n kannalta merkityksellinen teksti)



Virallinen lehti nro L 191 , 12/08/1995 s. 0032 - 0035



KOMISSION PÄÄTÖS, tehty 25 päivänä heinäkuuta 1995, kolmansista maista lähtöisin olevien kalastustuotteiden, joista ei vielä määrätä erityisellä päätöksellä, terveystodistusten käyttöön ottamisesta (ETA:n kannalta merkityksellinen teksti) (95/328/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan, sekä katsoo, että komissio on vahvistanut kalastustuotteiden tuontia useista kolmansista maista koskevat erityisedellytykset komission direktiivin 91/493/ETY 11 artiklan mukaisesti, kolmansista maista lähtöisin olevia sellaisia kalastustuotteita varten, jotka eivät vielä kuulu tämänkaltaisten päätösten soveltamisalaan, olisi aluksi otettava käyttöön terveystodistuksen vakiomalli markkinoiden häiriöiden välttämiseksi, vakioidun terveystodistuksen käyttöön ottamisella on myönteinen vaikutus sekä toimijoille että tarkastuslaitoksille ja se helpottaa tuotujen kalastustuotteiden vapaata liikkuvuutta yhteisössä, tällä päätöksellä käyttöön otettavalla terveystodistusmallilla on tilapäinen luonne ja sen voimassaoloaika on rajoitettu kahdeksi vuodeksi, joiden aikana voidaan tehdä erityisiä päätöksiä; tämän vuoksi tämän tilapäisen todistuksen soveltaminen päättyy, kun tehdään tiettyä kolmatta maata koskeva erityinen päätös, tuotujen kalastustuotteiden eläinlääkintätarkastukset on järjestettävä kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti; näissä tarkastuksissa edellytetään terveystodistuksen esittämistä tuotujen tuotteiden yhteydessä, vakioidun terveystodistuksen käyttöön ottaminen ei vaikuta tuonnin erityisedellytyksiin, joista määrätään tiettyä kolmatta maata varten komission asiantuntijoiden terveydellistä tilannetta koskevan paikan päällä tekemän arvioinnin jälkeen, direktiivin 91/493/ETY 10 artiklan 2 kohdassa määritellyiltä kalastustuotteilta ei ole syytä vaatia edellä mainittua terveystodistusta niiden erityisaseman vuoksi, direktiivin 91/493/ETY 10 artiklan mukaisesti olisi säädettävä, että terveystodistuksessa on todistettava yhteisöön tuotavien kalastustuotteiden tuotanto-, varastointi- ja kuljetusedellytysten olevan vähintään direktiivissä 91/493/ETY ja sen soveltamista koskevissa säännöksissä vahvistetun mukaiset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Direktiivin 90/675/ETY liitteessä I määritellyille alueille tuotavien kalastustuote-erien on oltava lähtöisin kolmannen maan toimivaltaisten viranomaisten hyväksymästä ja tarkastamasta laitoksesta ja niiden yhteydessä on oltava alkuperäinen numeroitu terveystodistus, jossa todistetaan, että tuotteiden tuotanto-, käsittely-, jalostus-, pakkaamis- ja tunnistamisedellytykset ovat vähintään direktiivissä 91/493/ETY vahvistetun mukaiset. Terveystodistuksen malli vahvistetaan tämän päätöksen liitteessä. 2. Tämä vaatimus ei kuitenkaan koske direktiivin 91/493/ETY 10 artiklan toisessa alakohdassa tarkoitettuja kalastustuotteita. 2 artikla Edellä 1 artiklan 1 kohdassa tarkoitettuun terveystodistukseen on sisällyttävä ainoastaan yksi lehti ja se on laadittava vähintään yhdellä sen maan virallisella kielellä, johon tuotteet yhteisössä tuodaan sekä tarvittaessa yhdellä määrämaan kielellä. 3 artikla Tässä päätöksessä määrättyä terveystodistusta ei sovelleta kolmansista maista lähtöisin oleviin kalastustuotteisiin, joille on vahvistettu tuonnin erityisedellytykset. 4 artikla Tätä päätöstä sovelletaan kahden vuoden ajan 1 päivästä heinäkuuta 1995 alkaen. 5 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 373, 31.12.1990, s. 1 LIITE >KAAVION ALKU> TERVEYSTODISTUSMALLI Euroopan yhteisöön tuotaville kalastustuotteille Lähettäjämaa: Toimivaltainen viranomainen (1): Tarkastuslaitos (1): Terveystodistuksen viitenumero: I. Kalastustuotteiden tunnistaminen Tuotteen kuvaus: - Lajit (tieteelliset nimet): - Valmistusaste (2) tai käsittelytapa: Pakkaustapa: Pakkausyksikköjen lukumäärä: Nettopaino: Vaadittu varastointi- ja kuljetuslämpötila: II. Kalastustuotteiden alkuperä Viennistä vastaavan toimivaltaisen viranomaisen hyväksymän (hyväksymien) valmistus- ja jalostuslaitoksen (laitosten) osoite (osoitteet) ja kansallinen hyväksyntänumero (kansalliset hyväksyntänumerot): III. Kalastustuotteiden määräpaikka Kalastustuotteet lähetetään (mistä) (lähetyspaikka) (minne) (määrämaa ja -paikka) seuraavalla kuljetusvälineellä: Lähettäjän nimi ja osoite: Vastaanottajan nimi ja määräpaikan osoite: (1) Nimi ja osoite (2) Eläviä, suoraan ihmisravinnoksi tarkoitettuja, valmisteita, jalosteita jne. IV. Terveystodistus Virallinen tarkastaja todistaa, että: 1) edellä kuvaillut kalastustuotteet on käsitelty, valmistettu tai jalostettu, tunnistettu, varastoitu ja kuljetettu vähintään terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetussa neuvoston direktiivissä 91/493/ETY vahvistettujen edellytysten mukaisesti, 2) jäädytetyt tai jalostetut simpukat on saatu tuotantoalueilta, joilla on oltava vähintään terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetussa neuvoston direktiivissä 91/492/ETY vahvistetut edellytykset. Tehty , (paikka) (päivämäärä) (virallisen tarkastajan allekirjoitus) (sukunimi suuraakkosin, allekirjoittajan virkanimi ja virka-asema) >KAAVION LOOPU>